stanford-oval/wikipedia huggingface dataset:
ชุดตัวอักษรเปอร์เซีย
ตัวอักษร > เทียบตัวเลข

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| อาหรับตะวันตก | 0 | 1 | 2 | 3 | 4 | 5 | 6 | 7 | 8 | 9 | 10 |
| อาหรับตะวันออก | ٠ | ١ | ٢ | ٣ | ٤ | ٥ | ٦ | ٧ | ٨ | ٩ | ١٠ |
| เปอร์เซีย | ۰ | ۱ | ۲ | ۳ | ۴ | ۵ | ۶ | ۷ | ۸ | ۹ | ۱۰ |
| อูรดู | ۰ | ۱ | ۲ | ۳ | ۴ | ۵ | ۶ | ۷ | ۸ | ۹ | ۱۰ |
| ตัวเลขอับญัด |   | ا | ب | ج | د | ه | و | ز | ح | ط | ي |
↑  U+0660 ถึง U+0669
↑  U+06F0 ถึง U+06F9 เลข 4, 5 และ 6 มีความแตกต่างจากแบบอาหรับตะวันออก
↑  ยูนิโคดเหมือนกับเปอร์เซีย แต่ตั้งเซ็ตภาษาเป็นอูรดู ตัวเลข 4, 6 และ 7 มีความแตกต่างจากแบบเปอร์เซีย ในบางอุปกรณ์อาจแสดงรูปร่างคล้ายกับของเปอร์เซีย
แหล่งข้อมูลอื่น

Dastoore khat - The Official document in Persian by Academy of Persian Language and Literature
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย 
ตัวอย่างภาษาเปอร์เซียในอักษรวิจิตรแนสแทอ์ลีก
กวินนาถ ตาคีย์

| กวินนาถ ตาคีย์ท> ช., ท.ม. |
| --- | --- |

สมาชิกสภาผู้แทนราษฎรจังหวัดชลบุรี
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ก่อนหน้า: ปรเมศวร์ งามพิเชษฐ์
ถัดไป: ยอดชาย พึ่งพร
 
ข้อมูลส่วนบุคคล
เกิด: 28 เมษายน พ.ศ. 2534 (33 ปี) อำเภอเมืองสุพรรณบุรี จังหวัดสุพรรณบุรี
พรรคการเมือง: อนาคตใหม่ (2561–2562)   พลังท้องถิ่นไท (2562–2566)   พลังประชารัฐ (2566–ปัจจุบัน)
ชื่อเล่น: นู้ด

กวินนาถ ตาคีย์ (เกิด 28 เมษายน พ.ศ. 2534) อดีตสมาชิกสภาผู้แทนราษฎรจังหวัดชลบุรี สังกัดพรรคพลังท้องถิ่นไท ปัจจุบันสังกัดพรรคพลังประชารัฐ
ประวัติ

กวินนาถ เกิดเมื่อวันที่ 28 เมษายน พ.ศ. 2534 เป็นบุตรของนายวรศักดิ์ อาดัม และนางสาวนวพรรณ ตาคีย์ สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยศรีปทุม
การทำงาน

กวินนาถ เคยประกอบอาชีพทนายความมาก่อน โดยปี 2558 เป็นเสมียนทนายความ บริษัท เอส.เอส อินเตอร์ลอว์ จำกัด ต่อมาในปี 2559 เธอได้เป็นทนายความของบริษัท จากนั้นในปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด
งานการเมือง

กวินนาถ เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดชลบุรี เขต 7 ในนามพรรคอนาคตใหม่ โดยได้คะแนน 31,247 คะแนน ชนะนายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไปเพียง 28,001 คะแนน และเป็น 1 ใน 4 ของสมาชิกสภาผู้แทนราษฎรกลุ่มผู้มีความหลากหลายทางเพศ ที่สังกัดพรรคอนาคตใหม่ ปี 2566 ลงสมัครสมาชิกสภาผู้แทนราษฎรอีกครั้งในนามพรรคพลังประชารัฐ ได้รับคะแนนไปเพียง 807 คะแนน
งานการเมือง > สมาชิกสภาผู้แทนราษฎร

กวินนาถ ตาคีย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชลบุรี สังกัดพรรคอนาคตใหม่ → พรรคพลังท้องถิ่นไท
งานการเมือง > การโหวตสวนทางกับมติของพรรค

ในวันที่ 4 ธันวาคม 2562 การประชุมสภาผู้แทนราษฎร ครั้งที่ 10 การพิจารณาให้สภาผู้แทนราษฎรตั้งคณะกรรมาธิการวิสามัญเพื่อศึกษาผลกระทบจากการกระทำ ประกาศและคำสั่งของ คสช. และการใช้อำนาจของหัวหน้า คสช. ตามมาตรา 44 ต่อจากการประชุมครั้งที่ 9 กวินนาถได้ร่วมอยู่เป็นองค์ประชุมให้รัฐบาล สวนทางกับมติของพรรคที่ประท้วงด้วยการเดินออก (วอล์ค-เอาต์)
ต่อมาในวันที่ 16 ธันวาคม 2562 ที่ประชุมใหญ่วิสามัญพรรคอนาคตใหม่ มีมติขับกวินนาถพ้นจากสมาชิกภาพพรรคอนาคตใหม่ เนื่องจากกวินนาถได้เคยสวนทางกับมติของพรรค โดยมีคะแนนเสียง 250 ต่อ 5 ซึ่งเป็นมติเอกฉันท์ในการขับออกจากสมาชิกพรรคอนาคตใหม่ ซึ่งปัจจุบันหลังจากถูกขับไล่ออกจากพรรคอนาคตใหม่ก็ได้ย้ายไปสังกัดพรรคพลังท้องถิ่นไท
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
จักรพันธ์ ห้วยเพชร

| จักรพันธ์ ห้วยเพชร |
| --- | --- |
อาชีพ: นักเขียนการ์ตูน
ผลงานเด่น: สตรีทบอลสะท้านฟ้า
สตรีทบอลสะท้านฟ้า
จักรพันธ์ ห้วยเพชร ชื่อเล่น ต้น เป็นนักเขียนการ์ตูนชาวไทย และมีผลงานสร้างชื่ออย่าง "สตรีทบอลสะท้านฟ้า" (Super Dunker) ที่ทำให้เขาได้รับรางวัลชนะเลิศโกลด์อะวอร์ด จากอินเตอร์เนชั่นแนล มังงะอะวอร์ด ครั้งที่ 3 ที่จัดขึ้นโดยกระทรวงการต่างประเทศ ประเทศญี่ปุ่น ใน พ.ศ. 2552 โดยมีการ์ตูนทั้งหมด 303 เรื่อง จาก 55 ประเทศทั่วโลกที่เข้าร่วมประกวดในปีดังกล่าว เขามีผลงานเดบิวต์ในวงการครั้งแรก ด้วยงานการ์ตูนสั้นขนาดยาวเรื่อง The Farmer Man ลงในนิตยสาร Thai Comics ของทางสำนักพิมพ์ วิบูลย์กิจ นอกจากนี้เขายังมีผลงานหนังสือการ์ตูน "Flyff COMIC!" ที่มีต้นฉบับมาจากเกม "ฟลิฟ ออนไลน์" ซึ่งเป็นเกมออนไลน์มีชื่อ จากประเทศเกาหลีใต้ จัดพิมพ์โดยสำนักพิมพ์วิบูลย์กิจ และมีงานเขียนสารคดีกึ่งอัตชีวประวัติที่มีชื่อว่า "บุกเมืองมังงะ" จัดพิมพ์โดยบันลือกรุ๊ป อันเป็นเรื่องราวที่กล่าวถึงประสบการณ์ที่เขาเดินทางไปประเทศญี่ปุ่น
ประวัติ

จักรพันธ์ ห้วยเพชร เริ่มเรียนในสายวิชาโฆษณาในสมัยที่ยังเป็นนักศึกษา แต่เนื่องด้วยความเบื่อหน่ายในวงการจึงหันมาให้ความสนใจต่อการวาดการ์ตูน ซึ่งจักรพันธ์เป็นผู้ที่มีความชื่นชอบการ์ตูนญี่ปุ่นมาตั้งแต่เด็ก เขาได้ยอมรับว่า เขาได้รับอิทธิพลการวาดการ์ตูนมาจากดราก้อนบอล ผลงานของ Akira Toriyama จากความชื่นชอบในการ์ตูนชุดดังกล่าวนี้เอง ที่ส่งผลให้ลายเส้นของเขามีอิทธิพลบางส่วนมาจาก โทริยามา
ในช่วงปี พ.ศ.2543 เขาได้เข้าฝึกงานกับทาง สำนักพิมพ์ วิบูลย์กิจ ในส่วนของ นิตยสาร Thai Comics ก่อนจะได้มีผลงานการ์ตูนเรื่องสั้นขนาดยาว The Farmer Man  ตีพิมพ์ในนิตยสารหัวนี้ และมีรวมเล่มออกมาจนทำให้นักอ่านบางส่วนเริ่มคุ้นเคยกับลายเส้นของเขา ก่อนจะมีงานอื่นๆตามมาเช่น อัคคี เมฆยันต์ จากตอนหนึ่งในการ์ตูน 7 ประจัญบาน 2 ที่ดัดแปลงจากภาพยนตร์ของทางสหมงคลฟิล์ม และ งานวาดการ์ตูนจาก เกมOnline มีชื่ออย่าง Fly For Fun
ช่วงปี 2549 เขาได้ย้ายมาทำงานกับทาง สำนักพิมพ์บรรลือสาสน์และเริ่มวาดเรื่องยาว สตรีทบอลสะท้านฟ้า ลงในนิตยสาร มหาสนุกจนทำให้เขาได้รับรางวัลชนะเลิศโกลด์อะวอร์ด จากงานInternational Manga Award ในปี พ.ศ.2552 โดยมีนักเขียนการ์ตูนชาวจีน, ฝรั่งเศส และเกาหลีใต้ ได้รับรางวัลรองชนะเลิศ
ในปัจจุบันนั้น เขากำลังมีผลงานใหม่ เรื่อง ดาวเตะฟ้าประทาน  (The Killer Pass) ตีพิมพ์เป็นตอน ๆ ลงใน เว็บตูน
ผลงาน

The Farmer Man
อัคคี เมฆยันต์ (7 ประจัญบาน 2ฉบับ คอมิค)
Flyff COMIC!
Super Dunker สตรีทบอลสะท้านฟ้า
The Killer Pass ดาวเตะฟ้าประทาน
แหล่งข้อมูลอื่น

第三回国際漫画賞2009(外務省) (ญี่ปุ่น)
第三回国際漫画賞2009 作品解説（日本語試読あり） เก็บถาวร 2010-05-02 ที่ เวย์แบ็กแมชชีน (ญี่ปุ่น)
คนไทยที่สร้างชื่อเขียนการ์ตูนระดับนานาชาติ“จักรพันธ์ ห้วยเพชร” เก็บถาวร 2016-03-04 ที่ เวย์แบ็กแมชชีน
บันลือกรุ๊ป
เรลกันคุงรีวิวการ์ตูนไทย
ชัญษร สาครจันทร์

| ชัญษร สาครจันทร์ |
| --- | --- |
เกิด: 18 มิถุนายน พ.ศ. 2533 (34 ปี) ชัญษร สาครจันทร์ จังหวัดชลบุรี ประเทศไทย
อาชีพ: นักแสดง นางงาม
ผลงานเด่น: มิสไทยแลนด์ยูนิเวิร์ส 2554 งิ้ว จาก ป่านางเสือ 2 (2555)
สังกัด: สถานีโทรทัศน์สีกองทัพบกช่อง 7 (2555-2556)
ชัญษร สาครจันทร์ (เกิดวันที่ 18 มิถุนายน พ.ศ. 2533; ชื่อเล่น: ฟ้า) เป็นนางงามและนักแสดงชาวไทย ผู้ได้รับตำแหน่งมิสไทยแลนด์ยูนิเวิร์ส 2554 พร้อมรางวัลขวัญใจช่างภาพสื่อมวลชน และเข้าร่วมประกวดนางงามจักรวาล 2011 ที่เซาเปาลู ประเทศบราซิล และได้รับรางวัลชุดประจำชาติยอดเยี่ยมอันดับ 3 จาก “ชุดเหมราชนารี” แต่ไม่สามารถผ่านเข้ารอบ 16 คนสุดท้ายได้สำเร็จ
ประวัติ

ชัญษร สาครจันทร์ หรือ "ฟ้า" เกิดวันที่ 18 มิถุนายน พ.ศ. 2533 เป็นมิสไทยแลนด์ยูนิเวิร์ส คนที่ 12 ของประเทศไทยท่ามกลางความดีใจของบิดา สืบสมุทร สาครจันทร์ กัปตันสายการบินบางกอกแอร์เวย์ส และมารดา รตี ตั้งธรรมสถิตย์ ประกอบธุรกิจส่วนตัวประเภทจัดซื้อและซ่อมแซมอะไหล่เครื่องบินกองทัพเรือ รวมทั้งพี่ชาย มีสิทธิ์ สาครจันทร์
ประวัติ > ข้อมูลทั่วไป

สัดส่วน : 33-25-35.5
ส่วนสูง : 175 เซนติเมตร
น้ำหนัก : 55 กิโลกรัม
การศึกษา : ปี 2 Architecture and Design มหาวิทยาลัยอัสสัมชัญ
ความสามารถพิเศษ : ขับเครื่องบินเล็ก
กิจกรรมที่สนใจ : ศิลปะและการออกแบบ
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| พ.ศ. | เรื่อง | รับบท | เครือข่าย |
| พ.ศ. 2555 | ป่านางเสือ 2 | งิ้ว | ช่อง 7 |
| พ.ศ. 2557 | สงครามนางงาม | พรรณารา เด่นฟ้านภาพร - นางงามปี 2556 | ช่องวัน |
ผลงาน > ดีเจ

Booth Tokyu Paradise Park 93.75 Mhz ที่ประเทศญี่ปุ่น
ผลงาน > พิธีกร

J Channel ที่ประเทศญี่ปุ่น
รายการญี่ปุ่น 360 องศา Why did you come to Japan? ที่ประเทศญี่ปุ่น
รางวัล

มิสไทยแลนด์ยูนิเวิร์ส 2554
ขวัญใจช่างภาพสื่อมวลชน จากการประกวดมิสไทยแลนด์ยูนิเวิร์ส 2554
รางวัลชุดประจำชาติยอดเยี่ยมอันดับ 3 จากการประกวดนางงามจักรวาล 2011
จันทนีย์ อูนากูล

| จันทนีย์ อูนากูล (พงศ์ประยูร) |
| --- | --- |
เกิด: 19 พฤษภาคม พ.ศ. 2500 (67 ปี) จันทนีย์ อูนากูล
คู่สมรส: ธวัช พงศ์ประยูร
อาชีพ: นักร้อง นักแต่งเพลง นักเขียน นักโฆษณา
ปีที่แสดง: พ.ศ. 2525-ปัจจุบัน
ผลงานเด่น: เพลง "สายชล", "ลองรัก", "เธอ", "นกกับรถ"
สังกัด: อีเอ็มไอ, วอเนอร์, แฟมิลี่เรคอร์ด
จันทนีย์ อูนากูล หรือ จันทนีย์ พงศ์ประยูร (19 พฤษภาคม พ.ศ. 2500 — ) เป็นนักร้อง นักแต่งเพลง โดยผลงานที่มีชื่อเสียงจากเพลง "สายชล" และ "ลองรัก"
ประวัติ

จันทนีย์ เกิดวันที่ 19 พฤษภาคม พ.ศ. 2500 ณ กรุงเทพมหานคร เติบโตที่จังหวัดชลบุรี จบการศึกษาจากโรงเรียนวัฒนาวิทยาลัย โรงเรียนเตรียมอุดมศึกษา และศึกษาต่อที่คณะอักษรศาสตร์ จุฬาลงกรณ์มหาวิทยาลัย หลังจบการศึกษาเมื่อ พ.ศ. 2522 ได้เข้าทำงานที่บริษัทโฆษณา โอกิลวี่ แอนด์ เมเธอร์
ระหว่างศึกษาที่จุฬาลงกรณ์มหาวิทยาลัย ได้แต่งเพลงร่วมกับไชย ณ ศีลวันต์ (บุตรชายของนายเชาวน์ ณ ศีลวันต์ องคมนตรี) จำนวนหลายเพลง โดยเฉพาะเพลง "ลองรัก" ได้รับการขับร้องบันทึกเสียงโดย สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ 
จันทนีย์ ได้ขับร้องเพลงของเธอเอง หลังจากศรีไศล สุชาตวุฒิ นำเพลง ลองรัก ของเธอไปบันทึกเสียง และเธอได้รับการติดต่อจากบริษัทอีเอ็มไอ เพื่อซื้อลิขสิทธิ์เพลงอื่นๆ แต่เมื่อผู้บริหารได้ฟังเสียงที่เธอร้อง ก็ได้ตัดสินใจที่จะออกอัลบั้มโดยให้จันทนีย์เป็นผู้ขับร้องด้วยตัวเอง
ผลงานบันทึกเสียงชุดแรก ใช้ชื่ออัลบั้ม สายชล ประกอบด้วยเพลง สายชล, ลองรัก, เธอ, นกกับรถ, Memories ได้รับความนิยมสูงสุด ทำให้ได้รับรางวัลพระราชทานแผ่นเสียงทองคำ จากยอดขายสูงสุดในปี พ.ศ. 2525
ผลงาน

สายชล (2524)
สายชล
เธอ
ลองรัก
นกกับรถ
ความคำนึง
YOU'VE GOT LOVE
MY SWEET ANGEL
MEMORIES
LET ME GO
FIREFLY'S PHILOSOPHY
เธอที่แสนดี (2526)
ความปรารถนา
รักเพื่อรัก
ฝัน
คนสิ้นหวัง
จะรักหรือจะหักใจ
เธอที่แสนดี
สิ่งที่ฉันรัก
บทเพลงกล่อมนอน
ตัดใจลืม
ชีวิต
สายไหม (2528)
สายไหม
เมื่อเธอจากไป
ปรัชญาหิ่งห้อย
ความหวัง
อย่าฝืนสายป่าน
ระหว่างเรา
น้ำผึ้งหยดเดียว
มายา
ในฝัน
วันนั้น
คิดถึงบ้างไหม? (2548)
คิดถึงบ้างไหม?
เธอที่แสนดี
เพลงคนโสด
หนึ่งเดียว
เกิดเป็นผู้หญิง
สายชล
เวลา
เพียงเผลอใจ
ใครคนนั้น
ครู ( ร้องเดี่ยว )
ครู  (ร้องคู่ )
Memories : touch the warmth once familiar (2551)
1      สายชล
2      เธอ
3      ดอกไม้
4      เพียงเผลอใจ
5     ลองรัก
6     หนึ่งเดียว
7    นกกับรถ
8    คิดถึงบ้างไหม ?
9    เธอที่แสนดี
10    ความปรารถนา
11    เพลงคนโสด
12    เวลา
13    Memories
เพลง

My Mother Land ขับร้องโดย เกวลิน บุญศิริธรรม
You've Got Love ขับร้องโดย เกวลิน บุญศิริธรรม
Cold Blooded Mama ขับร้องโดย แกรนด์เอ็กซ์
เธอเท่านั้น ขับร้องโดย แกรนด์เอ็กซ์
ฉันเข้าใจ ขับร้อง โดย แกรนด์เอ็กซ์
เกิดเป็นผู้ชาย ขับร้องโดย แกรนด์เอ็กซ์
ฝากดาว ขับร้องโดย XYZ
รัก-ไม่รัก ขับร้องโดย ผู้หญิง
อย่ากลับมา ขับร้องโดย ผู้หญิง
ขอใจคืน ขับร้องโดย อาร์เธอร์
เอาเบอร์ไปก่อน ขับร้องโดย สิวะ แตร์สังข์
เงา ขับร้องโดย พรรณี วีรานุกูล ประกอบภาพยนตร์การ์ตูนของวอลท์ ดิสนี่ย์  มู่หลาน
คงสักวัน ขับร้องโดย สบชัย ไกรยูรเสน ประกอบภาพยนตร์การ์ตูนของวอลท์ ดิสนี่ย์ The Hunchback of Notre Dame
ไกล้ดวงใจ แต่ไกลสุดขอบฟ้า ขับร้องโดยสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์
อีกนานเท่าใด ( จะได้พบกัน )  ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี
อีกครั้ง ขับร้องโดย วงพิงค์แพนเตอร์
เปิดสวิทซ์หัวใจ ขับร้องโดย วงพิงค์แพนเตอร์
วรรณกรรม

นิทานตามใจแม่
รามเกียรติ์
สังข์ทอง
สามก๊ก
นิทานชาดก เล่ม 1
นิทานชาดก เล่ม 2
ทศชาติชาดก
เทพเจ้ากรีก
สงครามกรุงทรอย
การผจยภัยของโอดิสซีอุส
จากไดโนเสาร์ถึงสุโขทัย
กรุงศรีอยุธยา
กรุงรัตนโกสินทร์
สึนามิ
ร่างกายของเรา
ไซอิ๋ว
225 ปี จังหวัดพระนคร
สยาม คือบ้านของเรา (ร่วมแปลกับ ศิษย์เก่าโรงเรียนวัฒนาวิทยาลัย)
บทกลอน-ประพันธ์อื่น ๆ
แหล่งข้อมูลอื่น

บทเพลงและนิทานก่อนนอนของ จันทนีย์ พงศ์ประยูร  เก็บถาวร 2005-11-19 ที่ เวย์แบ็กแมชชีน บทสัมภาษณ์ จากนิตยสารสกุลไทย 25 พฤษภาคม  2547
บทความจาก หนังสือพิมพ์ไทยโพสต์  เก็บถาวร 2006-05-20 ที่ เวย์แบ็กแมชชีน12 มีนาคม 2549
ดนตรีป๊อปไทยในทศวรรษที่แปดสิบ : จันทนีย์ อูนากูล  บทความจากblog ของ Kilroy 6 พฤศจิกายน 2550
บทสัมภาษณ์ จาก pisutshop เก็บถาวร 2008-08-02 ที่ เวย์แบ็กแมชชีน20 พฤษภาคม 2551
พิชชารัตน์ เลาหพงศ์ชนะ

| พิชชารัตน์ เลาหพงศ์ชนะป> ม., ท.ช. |
| --- | --- |

สมาชิกสภาผู้แทนราษฎร   แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562
 
ข้อมูลส่วนบุคคล
เกิด: 22 กุมภาพันธ์ พ.ศ. 2529 (38 ปี) เขตหนองแขม กรุงเทพมหานคร ประเทศไทย
พรรคการเมือง: พลังประชารัฐ (2561–2565) รวมไทยสร้างชาติ   (2565–ปัจจุบัน)
คู่สมรส: ชูรัฐ เลาหพงศ์ชนะ

พิชชารัตน์ เลาหพงศ์ชนะ (เกิด 22 กุมภาพันธ์ พ.ศ. 2529) เป็นรองประธานกรรมการคนที่ห้าใน คณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร) สมาชิกสภาผู้แทนราษฎรแบบบัญชีรายชื่อ สังกัดพรรครวมไทยสร้างชาติ และอดีตรองเลขาธิการพรรครวมไทยสร้างชาติ
ประวัติ

พิชชารัตน์ เลาหพงศ์ชนะ (สกุลเดิม ทองประพาฬ) เกิดเมื่อวันที่ 22 กุมภาพันธ์ พ.ศ. 2529 มีน้องสาวคือ ภัทรานันท์ ทองประพาฬ กรรมการบริหารพรรคโอกาสใหม่ สำเร็จการศึกษาจาก Master of Business Administration
ชีวิตส่วนตัว สมรสกับนายชูรัฐ เลาหพงศ์ชนะ นักธุรกิจ กรรมการการไฟฟ้านครหลวง ซึ่งมีศักดิ์เป็นญาติของปรีชา เลาหพงศ์ชนะ อดีตรัฐมนตรีช่วยว่าการกระทรวงอุตสาหกรรม มีบุตร 2 คน
การทำงาน

พิชชารัตน์ เข้าร่วมงานการเมืองกับพรรคพลังประชารัฐ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 12 และได้รับเลือกตั้งเป็น ส.ส.สมัยแรก ต่อมาในเดือนมกราคม พ.ศ. 2566 เธอจึงได้ลาออกจากพรรคพลังประชารัฐและลาออกจาก ส.ส. เพื่อย้ายไปร่วมงานกับพรรครวมไทยสร้างชาติ ซึ่งให้การสนับสนุนเสนอชื่อพลเอก ประยุทธ์ จันทร์โอชา เป็นนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมไทยสร้างชาติ ลำดับที่ 6 ได้รับเลือกตั้งเป็น ส.ส.สมัยที่ 2 และหลังการเลือกตั้งดังกล่าว เธอได้ร่วมเป็นตัวแทนของพรรครวมไทยสร้างชาติในการหารือแนวทางแก้ไขปัญหาวิกฤติและทางออกของประเทศร่วมกันกับพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
เทศบาลเขมรภูมินทร์

สำหรับเมืองหลัก ดูที่ เขมรภูมินทร์
| เทศบาลเขมรภูมินทร์ ក្រុងខេមរភូមិន្ទ |
| --- | --- |
เทศบาล
เทศบาลเขมรภูมินทร์ที่ตั้งในประเทศกัมพูชา
พิกัด: 11°36′41″N 102°58′50″E﻿ / ﻿11.61139°N 102.98056°E﻿ / 11.61139; 102.98056
ประเทศ:  กัมพูชา
จังหวัด: เกาะกง
แขวง: 3
หมู่บ้าน: 11
Capital: เขมรภูมินทร์
การปกครอง
 • ประเภท: เทศบาลนคร
ประชากร (2541)
 • ทั้งหมด: 29,329 คน
เขตเวลา: UTC+7 (ICT)
Geocode: 0904
เทศบาลเขมรภูมินทร์ (เขมร: ក្រុងខេមរភូមិន្ទ) เป็นเทศบาลระดับอำเภอที่ตั้งอยู่ในจังหวัดเกาะกง ทางตะวันตกเฉียงใต้ของกัมพูชา เมืองหลักของจังหวัดคือเขมรภูมินทร์ตั้งอยู่ในเขตเทศบาลนี้
การปกครอง

| ลำดับ | รหัสอำเภอ | แขวง (สังกัด) | หมู่บ้าน (ภูมิ) |
| --- | --- | --- | --- |
| 1 | 0904-01 | สมัชมีชัย Smach Mean Chey   សង្កាត់ស្មាច់មានជ័យ |  Phum Ti Muoy  Phum Ti Pir  Phum Ti Bei  Boeng Khun Chhang  Smach Mean Chey  |
| 2 | 0904-02 | ดังต่ง Dang Tong   សង្កាត់ដងទង់ |  Phum Ti Muoy  Phum Ti Pir  Phum Ti Bei  Phum Ti Buon  |
| 3 | 0904-03 | สตึงเวง Steung Veng   សង្កាត់ស្ទឹងវែង |  Steung Veng  Prek Svay  |
ชวลิต อภัยวงศ์

| ชวลิต อภัยวงศ์ |
| --- | --- |


รัฐมนตรี
ดำรงตำแหน่ง 21 กุมภาพันธ์ – 8 เมษายน พ.ศ. 2491
นายกรัฐมนตรี: ควง อภัยวงศ์
เลขาธิการพรรคประชาธิปัตย์
ดำรงตำแหน่ง 1 มิถุนายน พ.ศ. 2492 – 29 พฤศจิกายน พ.ศ. 2494
ก่อนหน้า: เทพ โชตินุชิต
ถัดไป: ใหญ่ ศวิตชาติ
 
ข้อมูลส่วนบุคคล
เกิด: 24 กรกฎาคม พ.ศ. 2429 อำเภอสามชุก จังหวัดสุพรรณบุรี ประเทศสยาม
เสียชีวิต: 25 กรกฎาคม พ.ศ. 2527 (98 ปี) โรงพยาบาลสมิติเวช กรุงเทพ
พรรคการเมือง: ประชาธิปัตย์ (2489–2527)
คู่สมรส: ปรานอม อภัยวงศ์

ชวลิต อภัยวงศ์ (24 กรกฏาคม พ.ศ. 2429 – 25 กรกฎาคม พ.ศ. 2527) เป็นอดีตรัฐมนตรี อดีตเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดพระตะบอง และอดีตสมาชิกสภาผู้แทนราษฎรจังหวัดชลบุรี
ประวัติ

ชวลิต อภัยวงศ์ เป็นบุตรชายคนโตของพระยาอภัยภูเบศร (เลื่อม อภัยวงศ์) กับสงวน อภัยวงศ์ มีพี่น้องร่วมบิดามารดา 7 คน ดังนี้
นายชวลิต อภัยวงศ์
นายเบศร อภัยวงศ์
นางถนอมวงศ์ (อภัยวงศ์) แสง-ชูโต
นางสาวประจงยศ อภัยวงศ์
นางประกอบกูล (อภัยวงศ์) วุฑฒินันท์
นางประชุมวงศ์ (อภัยวงศ์) โปษยานนท์
นางสุดสงวน (อภัยวงศ์) ทองปุสสะ
นอกจากนี้ ชวลิตยังเป็นพี่น้องต่างมารดากับพระนางเจ้าสุวัทนา พระวรราชเทวี และมีพี่น้องต่างมารดาอีก 2 คนคือ
นายจันทรคุปต์ อภัยวงศ์
นายฑีฆาวุ อภัยวงศ์
นายชวลิตสำเร็จการศึกษาระดับมัธยมศึกษาจากโรงเรียนเทพศิรินทร์
งานการเมือง > ก่อตั้งพรรคประชาธิปัตย์

เมื่อวันที่ 6 เมษายน พ.ศ. 2489 พ.ต.ควง อภัยวงศ์​ ได้ร่วมกับ ม.ร.ว.เสนีย์ ปราโมช และ ม.ร.ว.คึกฤทธิ์ ปราโมช รวมทั้งนักการเมืองกลุ่มหนึ่ง เช่น นายใหญ่ ศวิตชาต, นายเลียง ไชยกาล, ดร.โชติ คุ้มพันธ์, พระยาศราภัยพิพัฒ, นายบุญเท่ง ทองสวัสดิ์ และ นายฟอง สิทธิธรรม ก่อตั้ง พรรคประชาธิปัตย์ ขึ้น โดย พ.ต.ควง อภัยวงศ์​ ดำรงตำแหน่ง หัวหน้าพรรคคนแรก มี ม.ร.ว.เสนีย์​ ปราโมช​ เป็นรองหัวหน้าพรรค ม.ร.ว.คึกฤทธิ์​ ปราโมช​ เป็นเลขาธิการพรรค และมี นายชวลิต อภัยวงศ์​ ผู้มีศักดิ์เป็นหลานอา เป็น รองเลขาธิการพรรค มีวัตถุประสงค์เพื่อเป็นพรรคฝ่ายค้านคานอำนาจรัฐบาลของนายปรีดี ที่ขณะนั้นมีอำนาจอย่างสูง ที่เข้ามาแทนที่รัฐบาล จอมพล ป. พิบูลสงคราม​
งานการเมือง > คัดค้านจอมพลถนอม

ก่อนเกิดเหตุการณ์ 14 ตุลาไม่นาน นายชวลิตได้เป็น 1 ใน 100 ของบุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ และเป็น 1 ใน 4 สมาชิกพรรคประชาธิปัตย์ที่ลงชื่อในคราวนั้น (อีก 3 คนคือ นายดำรง ลัทธพิพัฒน์, นายเทพ โชตินุชิต, นายพิชัย รัตตกุล)
งานการเมือง > สมาชิกสภาผู้แทนราษฎร

นายชวลิต อภัยวงศ์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 (เลือกตั้งเพิ่มเติม) จังหวัดพระตะบอง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดชลบุรี
งานการเมือง > รัฐมนตรี

นายชวลิต อภัยวงศ์ ได้รับการแต่งตั้งเป็นรัฐมนตรี 1 สมัย คือ
รัฐมนตรี ในคณะรัฐมนตรีไทย คณะที่ 20 ซึ่งมีนายควง อภัยวงศ์เป็นนายกรัฐมนตรี
เครื่องราชอิสริยาภรณ์

พ.ศ. 2486 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2481 –  เหรียญพิทักษ์รัฐธรรมนูญ (พ.ร.ธ.)
พิมพ์ปวีณ์ พวงธนะสาร

| พิมพ์ปวีณ์ พวงธนะสาร |
| --- | --- |
เกิด: 1 กรกฎาคม พ.ศ. 2524 (43 ปี) วรางคณิภา พวงธนะสาร
อาชีพ: นักร้อง,พิธีกร
ปีที่แสดง: พ.ศ. 2548 - ปัจจุบัน
สังกัด: บริษัท อาร์เอส จำกัด (มหาชน)  (2548 - 2552)
เมขลา: รางวัลเมขลา 1.สาขาพิธีกรรายการท่องเที่ยวดีเด่น 2.สาขารายการส่งเสริมการท่องเที่ยวดีเด่นยอมเยี่ยม 3.สาขารายการท่องเที่ยวมุมองใหม่ดีเด่น
พิมพ์ปวีณ์ พวงธนะสาร (ชื่อเล่น:น็อต) หรือ น็อตโตะ เกิดเมื่อวันที่ 1 กรกฎาคม พ.ศ. 2524 เป็นศิลปิน และ พิธีกรชาวไทย มีชื่อเสียงจากการเป็นศิลปินภายใต้สังกัดอาร์เอส มีผลงานเพลงโด่งดังและเป็นที่รู้จักได้แก่ อย่าบอกว่ารัก, แฟนประสาอะไร, ปลดกระดุม, จิตใต้สำนึก , รักข้างเดียว เป็นต้น
ประวัติ

พิมพ์ปวีณ์ พวงธนะสาร (ชื่อเดิม: วรางคณิภา พวงธนะสาร) หรือ น็อต แต่ในวงการบันเทิงเรียกว่า "น็อตโตะ" เกิดเมื่อวันที่ 1 กรกฎาคม พ.ศ. 2524 เธอเป็นศิลปิน ในสังกัดGenome Records ในเครือ บริษัท อาร์เอส จำกัด (มหาชน) ออกอัลบั้มเพลงตั้งแต่ พ.ศ. 2549 - พ.ศ. 2552
"น็อตโตะ" สาวน้อยที่มีหน้าตาและความชอบส่วนตัวค่อนไปทางญี่ปุ่น โดยมีที่มาของชื่อจากการเป็นพิธีกรในรายการของแดนปลาดิบที่มาถ่ายทำที่เมืองไทย ทำให้ได้เพื่อนเป็นคนญี่ปุ่นจำนวนมาก ซึ่งในภาษาญี่ปุ่นนััน การอ่านออกเสียงตามหลักการอ่านออกเสียงในภาษาญี่ปุ่น คำว่า ”Not“ จะต้องใช้ “ตัวอักษร/เสียง no บวกกับ ตัวอักษร to" จึงจะได้คำการอ่านออกเสียงว่า not ในเสียงที่ออกมาเป็น ”น็อต-โตะ“  ดังนััน ชื่อเล่นว่า "น็อต" จึงกลายเป็นชื่อ น็อตโตะ (Notto)
"น็อตโตะ" มีความสามารถทางดนตรีไทยหลายอย่าง โดยสามารถเล่นได้ทั้ง ขิม ซออู้ ซอด้วง รวมไปถึงการขับร้องเพลงไทยเดิม โดยเธอศึกษาที่วิทยาลัยดุริยางคศิลป์ มหาวิทยาลัยมหิดล แขนงดนตรีปฏิบัติ เอกวิชาขับร้อง ซึ่งเธอสามารถร้องเพลงโอเปร่า ได้ถึง 3 ภาษา คือ เยอรมัน ฝรั่งเศส และ อิตาลี
น็อตโตะ ออกอัลบั้มเพลง ส่วนใหญ่จะเป็น EP อัลบั้ม ที่มีเพลงจำนวน 5 เพลง อัลบั้มชุดแรก "Notto (EP)" ลุคสาวญี่ปุ่น กระแสตอบรักถือว่าดีมาก เพราเธอโปรโมทเพลง "ปลดกระดุม" และเพลง "อย่าบอกว่ารัก" ทำให้น็อตโตะ มีชื่อเสียงในฐานะนักร้องหน้าใหม่ ต่อด้วยอัลบั้มชุดที่สอง "IN DEEP" อัลบั้มชุดนี้เธอเปลี่ยนลุคจากสาวญี่ปุ่นในอัลบั้มชุดแรก ให้เป็นสาวเปรี้ยว ผลงานเพลงของเธอในอัลบั้มชุดนี้ฮิตติดชาร์ตตามหน้าปัดวิทยุในปีนั้น ได้แก่เพลง จิตใต้สำนึก, แฟนประสาอะไร และเพลง เมื่อไหร่จะเลิกกับเขา หลังจากนั้น น็อตโตะ ก็ได้ออกซิงเกิล ได้แก่เพลง เพื่อนคนสุดท้าย และเพลง รักข้างเดียว
ประวัติ > รางวัลที่ได้รับ

น็อตโตะ ได้เป็นตัวแทนของโรงเรียน เข้าประกวด ได้รางวัลถ้วยพระราชทานสมเด็จพระเทพ 6 ปีซ้อน แข่งตั้งแต่ ป.5-ม.4 ก็ได้รางวัลทุกปี ถ้วยพระราชทานฯ
ชนะเลิศเหรียญทอง เยาวชนดนตรีแห่งประเทศไทย
เยาวชนดีเด่น จาก สภาสังคมสงเคราะห์แห่งประเทศไทย
รางวัลเมขลา (ปี พ.ศ. 2556) สาขารายการส่งเสริมการท่องเที่ยวยอดเยี่ยม (รายการ แฮพปี้แมพ) ออกอากาศทาง ททบ.5
รางวัลเมขลา (ปี พ.ศ. 2557) สาขารายการท่องเที่ยวมุมมองใหม่ดีเด่น (รายการ Make Awake) ออกอากาศทาง ททบ.5
รางวัลเมขลา (ปี พ.ศ. 2557) สาขาพิธีกรรายการท่องเที่ยวดีเด่น
ประวัติ > การศึกษา

จบ วิทยาลัยดุริยางคศิลป์ มหาวิทยาลัยมหิดล แขนงดนตรีปฏิบัติ เอกวิชาขับร้อง
ประวัติ > ผลงานก่อนเข้าวงการบันเทิง

พิธีกรภาคสนามของช่อง Fuji Television (ประเทศญี่ปุ่น)
เคยสอนร้องเพลงที่สถาบันดนตรีมีฟ้า (GMM Grammy) ,วิทยาลัยดุริยางคศิลป์ มหาวิทยาลัยมหิดล, และสอนร้องเพลง (Private Course)
ร้องเพลงโฆษณาฟิล์มสีฟูจิ และ โตโยต้า
ร้อง Chorus ให้กับวง Bangkok Symphony Orchestra (BSO)
ผลงาน > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2549 | Notto วางจำหน่าย: 28 กันยายน พ.ศ. 2549  สังกัด: อาร์เอส  รูปแบบ: เทป , ซีดี , วีซีดี |  ปลดกระดุม  อย่าบอกว่ารัก  คนกำลังมีความรัก  ริมหน้าต่างกลางเมืองใหญ่  เมื่อไหร่จะเลิกกับเขา |
| 2550 | IN DEEP วางจำหน่าย: 22 พฤศจิกายน พ.ศ. 2550  สังกัด: อาร์เอส  รูปแบบ: ซีดี , วีซีดี |  จิตใต้สำนึก  โทรมาอีกนะ  แฟนประสาอะไร  รักหรือไม่รัก  เปลี่ยน |
| 2552 | ซิลเกิล วางจำหน่าย: 17 สิงหาคม พ.ศ. 2552  สังกัด: อาร์เอส  รูปแบบ: ซิงเกิล |  เพื่อนคนสุดท้าย  รักข้างเดียว |
ผลงาน > เพลงอื่นๆ

เพลง "ฝนซาซา" ร่วมกับ จั๊ก ชวิน (พ.ศ. 2554)
เพลง “ยังอยู่กับฉันไหม" ร่วมกับ จั๊ก ชวิน (พ.ศ. 2554)
เพลง “เวลาบอกให้พอ ใจบอกให้รอ (Distance)” (พ.ศ. 2564)
ผลงาน > พิธีกร

พิธีกรภาคสนามของช่อง Fuji Television (ประเทศญี่ปุ่น)
รายการ มหัศจจรรย์วันอาทิตย์ (ช่อง 9 Modern Nine TV)
รายการ มหัศจรรย์วันเสาร์ (ช่อง 9 Modern Nine TV)
รายการ Pocket Trip (ช่อง 9 Modern Nine TV)
รายการ Happy map "แฮปปี้ แมพ" (ออกอากาศทุกวันศุกร์ เวลา 13.30-14.00 น. ทาง ททบ.5)
รายการ Friend Trip "เฟรนด์ ทริป" (ออกอากาศทุกวันหยุดนักขัตฤกษ์ เวลา 13.30-14.00 น. ทาง ททบ.5)
รายการ Make Awake คุ้มค่าตื่น (ออกอากาศ ช่อง WorkPoint)
Voice Trainer (ครูน็อตโตะ) ปฏิบัติการล่าฝัน ซีซั่น9 ( True Academy Fantasia AF9 )
ปัจจุบัน

พิธีกร และผู้จัดรายการ Make Awake "คุ้มค่าตื่น" (ช่อง WorkPoint และ Facebook : Fanpage Make Awake คุ้มค่าตื่น และ Youtube : Notto Official)
Producer : บริษัท อะเวค โปรดักชั่น จำกัด
ปัจจุบัน > ผลงานอื่นๆ

ชนะเหรียญทอง เยาวชนดนตรีแห่งประเทศไทย
ชนะเลิศขับร้องเพลงไทยเดิมถ้วยพระราชทานสมเด็จพระเทพฯ 5 ปีซ้อน
เยาวชนดีเด่น จากสภาสังคมสงเคราะห์แห่งประเทศไทย
นักแสดงเรื่องมัทนา ที่ศูนย์วัฒนธรรม ซึ่งเป็นละครโอเปล่าเรื่องแรกของประเทศไทย
เคยสอนร้องเพลงที่สถาบันดนตรีมีฟ้า (GMM Grammy) ,วิทยาลัยดุริยางคศิลป์ มหาวิทยาลัยมหิดล, และสอนร้องเพลง (Private Course)
Producer รายการคนละเป็ก ของ เป็ก สัณณ์ชัย เองตระกูล
เจดีย์มอทีนซู่น

| เจดีย์มอทีนซู่น |
| --- | --- |
เจดีย์มะฮามะกุตะรานตีซานดอชีนเมียะมอทีน
ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: อำเภองะปุดอ จังหวัดพะสิม ภาคอิรวดี ประเทศพม่า
พิกัดภูมิศาสตร์: 15°57′18″N 94°14′37″E﻿ / ﻿15.954885°N 94.243595°E﻿ / 15.954885; 94.243595
เจดีย์มอทีนซู่น (พม่า: မော်တင်စွန်းဘုရား) เป็นพระเจดีย์ในศาสนาพุทธ ตั้งอยู่ในอำเภองะปุดอ จังหวัดพะสิม ภาคอิรวดี ประเทศพม่า พระเจดีย์ตั้งอยู่ริมขอบของแหลมมอทีนที่ยื่นเข้าไปในทะเลอันดามัน ตลอดทั้งปี พระเจดีย์จะจมอยู่ใต้น้ำ ยกเว้นแต่เพียงในช่วงฤดูที่ตรงกับงานฉลองพระเจดีย์ซึ่งจัดขึ้นในเดือนดะบ้องของทุกปี มีรายงานว่าในปี 2015 มีคนเดินทางมาร่วมเทศกาลนี้มากกว่า 5,000 คน
ฝน วีระสุนทร

ระวังสับสนกับ ฝน ธนสุนทร
ผู้กำกับและแอนิเมเตอร์ชาวไทย
| ฝน วีระสุนทร |
| --- | --- |
เกิด: ประสานสุข วีระสุนทร จังหวัดชลบุรี ประเทศไทย
อาชีพ: ผู้กำกับภาพยนตร์ แอนิเมเตอร์ ศิลปินสตอรีบอร์ด
ปีปฏิบัติงาน: พ.ศ. 2549–ปัจจุบัน
นายจ้าง: วอลต์ดิสนีย์แอนิเมชันสตูดิโอส์ (พ.ศ. 2554–ปัจจุบัน)
บุตร: 1
ฝน วีระสุนทร หรือ ประสานสุข วีระสุนทร เป็นผู้กำกับภาพยนตร์ แอนิเมเตอร์ และศิลปินสตอรีบอร์ดชาวไทย ร่วมงานในการสร้างภาพยนตร์แอนิเมชันของดิสนีย์เรื่อง ผจญภัยแดนคำสาปราชินีหิมะ (พ.ศ. 2556), ผจญภัยตำนานหมู่เกาะทะเลใต้ และ นครสัตว์มหาสนุก (ทั้งสองเรื่องในปี ค.ศ. 2559) ในฐานะศิลปินสตอรีบอร์ด ร่วมงานในฐานะหัวหน้าเนื้อเรื่องของภาพยนตร์รายากับมังกรตัวสุดท้าย (พ.ศ. 2564) เปิดตัวในฐานะผู้กำกับของภาพยนตร์เรื่องพรมหัศจรรย์ในปี พ.ศ. 2566 โดยเป็นภาพยนตร์ที่กำกับร่วมกับคริส บัก